भोपाल, 04 अक्टूबर (हि.स.)। मध्य प्रदेश विधानसभा चुनावों के लिए अखिल भारतीय कांग्रेस पार्टी ने रविवार शाम को प्रत्याशियों की दूसरी सूची जारी कर दी है। पार्टी के प्रदेश अध्यक्ष कमलनाथ की मौजूदगी में पार्टी कार्यालय से जारी हुई इस सूची में 16 विधानसभा सीटों पर प्रत्याशियों की घोषणा की गई है। जारी सूची के मुताबिक, कांग्रेस पार्टी ने विजयपुर विधानसभा सीट से राम निवास राव, सबलगढ़ से बैजनाथ कुशवाहा, दतिया से राजेन्द्र भारती, शिवपुरी से सिद्धार्थ लाड़ा, कोलारस से महेन्द्र सिंह यादव, गुना से चंद्रप्रकाश अहिरवार, चंदेरी से गोपाल सिंह चौहान, मुंगावली से ब्रिजेन्द्र सिंह यादव, राजनगर से विक्रम सिंह नातीराजा, सीधी से कमलेश्वर प्रसाद द्विवेदी, देवसर से रामभजन साकेत, आमला से मनोज मालवे, भोपाल की नरेला सीट से डॉ. महेन्द्र सिंह चौहान, ब्यावरा से गोवर्धन डांगी, अलीराजपुर से मुकेश पटेल और पेटलावद विधानसभा सीट से वालसिंह मेड़ा को अपना उम्मीदवार घोषित किया है। पार्टी ने इनमें सूची में अधिकांश मौजूदा विधायकों और पिछले चुनावों में कम अंतर से हारने वाले नेताअों को शामिल किया है। हिन्दुस्थान समाचार/मुकेश/बच्चन